recursal/SuperWikiNEXT-32B huggingface dataset:
**מריה הררה מגדלנו** (בספרדית: **María Herrera Magdaleno**), הידועה גם בשם **דוניה מרי** (בספרדית: **Doña Mary**), היא אשת עסקים מקסיקנית ופעילת זכויות אדם. בשנת 2014 היא הקימה רשת ארצית של קולקטיבים מקומיים כדי לחנך משפחות כיצד לחקור היעלמות.

ביוגרפיה
--------

הררה היא ממדינת מיצ'ואקאן והיא אם לשמונה ילדים ושני ילדים חורגים. היא נולדה בשנת 1949. עד שנת 2008, היא הקימה עסק לאחר שעזבה בעל שלדעתה היה לא נאמן. הררה ייצרה בגדים ומכרה תכשיטי זהב, תחילה במיצ'ואקאן, מאוחר יותר היא התרחבה לגוודלחרה.

בשנת 2008, בניה של הררה, ראול (19) וחסוס סלבדור (24) עשו טיול עם חמישה חברים ליד אטויאק דה אלוורז (אנ'). בניה וחבריהם מעולם לא שבו. שנתיים לאחר מכן, בניה גוסטבו (28) ולואיס ארמנדו (24) נעלמו במהלך עבודתם במזרח וראקרוס. היא חושדת שבניה נעלמו כתוצאה מפעילות של קרטלי הסמים.

בשנת 2014, הררה הקימה רשת ארצית של קולקטיבים מקומיים כדי לחנך משפחות כיצד לחקור היעלמויות. במאי 2022 נפגשה הררה עם האפיפיור פרנציסקוס. בנובמבר 2022, תבעה הררה את מדינת מקסיקו בבית הדין האינטר-אמריקאי לזכויות אדם. באפריל 2023, היא נכללה ברשימת טיים 100 של האנשים המשפיעים ביותר בעולם בגלל הפעילות שלה.

הערות שוליים
------------

1. ↑  "Pope receives Michoacán woman whose 4 sons are among the missing". *Mexico News Daily* (באנגלית אמריקאית). 2022-05-25. נבדק ב-2023-04-13.
2. 1 2 3 4 5  Lopez, Oscar (2022-11-11). "After 4 Sons Vanish, Their Mother Devotes Her Life to Mexico's Missing". *The New York Times* (באנגלית אמריקאית). ISSN 0362-4331. נבדק ב-2023-04-14.
3. 1 2 3 4  Nugent, Ciara (2023-04-13). "María Herrera Magdaleno: The 100 Most Influential People of 2023". *Time* (באנגלית). נבדק ב-2023-04-13.
4. ↑  Desidera, Bruno (2022-07-22). "Mexico's desaparecidos. María Herrera Magdaleno, one of the mothers, met with the Pope: "May the perpetrators repent"". *SIR - Servizio Informazione Religiosa* (באיטלקית). נבדק ב-2023-04-13.

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"מריה הררה מגדלנו"**.
**חומט סטוקס** (שם מדעי: *Egernia stokesii*) הוא מין לטאה ממשפחת החומטיים המצוי בערבות לאורך אוסטרליה, כשהוא נמצא בניו סאות' ויילס, הטריטוריה הצפונית, קווינסלנד, אוסטרליה הדרומית ואוסטרליה המערבית. הוא קרוי על שם האדמירל ג'ון לורט סטוקס (John Lort Stokes), אדמירל הצי המלכותי הבריטי שהיה על הביגל.

תיאור
-----

החומט הוא זוחל קטן באורך 27 ס"מ, עם זנב עבה באורך 19 ס"מ בערך. לחומט רגליים קצרות מאוד אך ראש עבה והוא בעל רכס קשקשים מחודדים לאורך גופו. בעזרת גופו החביתי הוא מסוגל להתחפר בקלות באדמה, מה שעוזר לו לברוח גם מטורפים וגם ממזג אוויר קשה. הצבע שלו ירוק-חום ופרטים החיים במדבריות בעלי מראה צהוב ובהיר יותר. לפעמים נמצאים פרטים שחורים לגמרי.

החומט שוכן בין סלעים בשיחיות, בתות וערבות חמימות וגם בכמה הרים בעלי אקלים קריר. החומט הוא מונוגמי - דבר נדיר אצל זוחלים, והנקבות משריצות צאצאים חיים. הצאצאים פגיעים בלידתם וההורים שומרים עליהם בחודשים הראשונים. החומט יכול להגיע לגיל 30 בטבע.

הוא ניזון בעיקר ממיני חרקים שהוא מוצא, אף יאכל גם פירות, עלים טריים ואף לטאות קטנות. הוא עצמו נרדף בידי טורפים כמו כוחיים, נחשים ועופות דורסים ולהגנה הוא נמלט למחילות ומשתמש בזנבו הרחב והשרירי לחסום את פתח המחילה.

תת-מינים
--------

לחומט זה יש 4 תת-מינים:

* *Egernia stokesii aethiops*
* *Egernia stokesii badia*
* *Egernia stokesii stokesii*
* *Egernia stokesii zellingi*

קישורים חיצוניים
----------------

ויקישיתוף מדיה וקבצים בנושא **חומט סטוקס** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* IUCN
* ADW
* NCBI
* GBIF
 |

הערות שוליים
------------

1. ↑  חומט סטוקס באתר הרשימה האדומה של IUCN
**מסילת הברזל קארס-אחלכלכי-טביליסי-באקו** או **מסילת הברזל קארס-טביליסי-באקו** (טורקית **Bakü-Tiflis-Kars** או **BTK**) הוא פרויקט קו רכבת אזורי מתוכנן המחבר בין טורקיה, גאורגיה ואזרבייג'ן. ההערכה הייתה שהפרויקט יסתיים בשנת 2010 אולם נדחה לשנת 2013. בפברואר 2014 הודיע שר התחבורה של אזרבייג'ן, זייה ממדוב, כי הפרויקט לא יושלם לפני המחצית השנייה של 2015. בספטמבר 2015 נדחתה שוב הפתיחה לתאריך לא ידוע ב-2016, ובעקבות פגישה חמישית בפברואר 2016, הכריזו משרדי החוץ של שלוש המדינות כי קו הרכבת יושלם בשנת 2017. קו הרכבת נפתח ב-30 באוקטובר 2017.

המסילה
------

בסך הכל מתוכננות לבניה 98 ק"מ של מסילה חדשה שתעבור מקארס לאחלכלכי מתוכם 68 ק"מ יעברו בשטח טורקיה ו-30 ק"מ יעברו בשטח גאורגיה. בנוסף יחודשו הקווים הקיימים בין אחלכלכי לטביליסי ובין טביליסי לבאקו, השייכים לרכבת גאורגיה, ויעברו מודרניזציה.

קו מסילת הברזל החדש מיועד לספק מסלול נסיעה אלטרנטיבי לקו הקיים, קו מסילת הברזל קארס-גויומרי-אחלכלכי, שיצא מכלל שימוש כבר בשנת 1993, כאשר טורקיה סגרה את גבולה עם ארמניה כתמיכה לאזרבייג'ן בסכסוך שלהם על נגורנו קרבאך שהביא למלחמת נגורנו קרבאך בין הארמנים והאזרים דוברי הטורקית. בינואר 2005, נחתם הסכם רב צדדי בין טורקיה, גאורגיה ואזרבייג'ן המסדיר את אופן ולוח הזמנים של המסילה. אולם האיחוד האירופי וארצות הברית הצהירו כי לא יתמכו ולא יסייעו בקידום תהליך בניית המסילה.

על פי ההסכם תממן אזרבייג'ן את תוואי המסילה שעובר בגאורגיה בהלוואה של 220 מיליון דולר למשך 25 שנה בריבית שנתית של 1% בלבד. הסכם ההלוואה המטפל בעניין כבר נחתם בין אזרבייג'ן לחברה הממשלתית הגאורגית "מראבא-קארסי ראילרואד אל.אל.סי". בספטמבר 2007, העבירה קרן הנפט הממלכתית של אזרבייג'ן את 50 מיליון דולר הראשונים של ההלוואה.

ב-21 בנובמבר 2007, פתחו באופן רשמי נשיא אזרבייג'ן אילהם אלייב, נשיא גאורגיה מיכאיל סאקשווילי ונשיא טורקיה עבדוללה גול את העבודות על מסילת הברזל בטקס הנחת אבן הפינה בכפר מראבא שבדרום גאורגיה, ופסי הרכבת הראשונים הונחו במרץ-אפריל 2008.

ראו גם
------

* צינור הנפט באקו-טביליסי-ג'ייהאן

קישורים חיצוניים
----------------

ויקישיתוף מדיה וקבצים בנושא **מסילת הברזל קארס-אחלכלכי-טביליסי-באקו** בוויקישיתוף
* פורסם: 24.07.08 , 11:37, טורקיה, גיאורגיה ואזרביג'אן חנכו הקמת קו רכבת משותף, באתר ynet, 24 ביולי 2008
* ‏השפעות אפשריות של פרויקט קאט"ב על הפוליטיקה של הקווקז, אוניברסיטת בילגי איסטמבול, (באנגלית)

הערות שוליים
------------

1. ↑  הסכם קארס-טביליסי, אתר "Railway Gazette International",‏ 1.2.2007, (באנגלית)
2. ↑  Baku-Tbilisi-Kars railway to open in 2013, news.am
3. ↑  BUSINESS - Railway to link Kars, Tbilisi, Baku in 2015
4. ↑  Passenger Trains for Baku-Tbilisi-Kars Railway to Launch 2016, Georgia Today on the Web
5. ↑  שרה ריינספורד, יראת הטורקים מהארמנים ה"בלתי נראים", חדשות BBC, איסטנבול, 22.6.2006, (באנגלית)
6. ↑  ולדימיר סוקור, מסילת הברזל קארס-טביליסי-באקו: אזרבייג'ן כקטר של פרויקטים אזוריים, "Eurasia Daily Monitor", ‏9.2.2007, (באנגלית)
7. ↑  ‏‏ דוח מדינה מס. 07/299 - גאורגיה, אוגוסט 2007, דוח של קרן המטבע הבינלאומית, (באנגלית)
8. ↑  טקס הנחת אבן היסוד של מסילת הברזל באקו-טביליסי-קארס יערך באוקטובר, 12.9.2007, (באנגלית)
9. ↑  שלושה נשיאים השיקו את קו מסילת הברזל טורקיה-גאורגיה, אתר "Railway Gazette International",‏ 22.11.2007, (באנגלית)
**מטה נאט"ו** הוא בניין מטה המפקדה של כוחות ברית נאט"ו. המטה ממוקם בהרן (אנ') שבפאתי העיר בריסל, בלגיה. הצוות במטה של נאט"ו מורכב מאנשי צבא ודיפלומטים המשתייכים לארגון. במטה פועלים גם הסגל הבינלאומי (IS) והצוות הצבאי הבינלאומי (IMS) אשר משרתים את מדינות הברית.

מקום
----

גודל המתחם הוא 250,000 מ"ר. בניית בניין המטה, בעלות של 750 מיליון אירו, החלה ב-2010 והושלמה בקיץ 2016. המטה נחנך ב-25 במאי 2017[דרושה הבהרה]. את המטה בנתה חברת סקידמור, אווינגס ומריל (SOM) לפי תכנונו של האדריכל הפורטוגזי-קנדי ג'ו פלמה. התכנון והבנייה הושלמו בעזרת צוות ניהול הפרויקטים של משרד ההגנה הבלגי בראשותו של הקולונל כריסטיאן לאנוטה.

פרויקט מטה נאט"ו החדש הוא מעין משרד וגם משכנם של 3,800 אנשי צוות משלל מדינות הברית בעולם.

הבעיות במטה המקורי של נאט"ו נבעו בעקבות בנייתו המהירה ב-1967, כאשר נאט"ו נאלץ להעביר את מפקדתו מפורט דופין בפריז, צרפת בעקבות פרישת צרפת מפיקוד נאט"ו (אנ').

בסופו של דבר, העלות לבניית המטה החדש הייתה גבוהה יותר, כ-1.1 מיליארד אירו.

גלריה
-----

* המטה ממבט מהאווירהמטה ממבט מהאוויר
* המטה ממבט מהאווירהמטה ממבט מהאוויר
* המטה ממבט מרוחקהמטה ממבט מרוחק
* המטה מבפניםהמטה מבפנים
* חצר המטה ב-12 ביולי 2018חצר המטה ב-12 ביולי 2018
* פיסה מחומת ברלין המוצג במטה נאט"ו.פיסה מחומת ברלין המוצג במטה נאט"ו.

קישורים חיצוניים
----------------

ויקישיתוף מדיה וקבצים בנושא **מטה נאט"ו** בוויקישיתוף
* 

* אתר האינטרנט הרשמי של מטה נאט"ו (באנגלית)

הערות שוליים
------------

1. ↑  NATO, Homepage, NATO (באנגלית)
2. ↑  NATO, NATO Headquarters, NATO (באנגלית)
3. ↑  NATO, NATO - NATO’s new headquarters, NATO (באנגלית)
4. ↑  Collins 2011, p. 26.
5. ↑  Nato, New NATO HQ, נאט"ו

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n2003098060
* NKC: ko20181010642
* VIAF: 151470695
* WorldCat: lccn-n2003098060

 |
**מריה ז'ואו גנגה** (בפורטוגזית: **Maria João Ganga**; נולדה ב-1964) היא במאית ותסריטאית קולנוע אנגולית. היא ידועה בתור האישה הראשונה שיצרה סרט קולנוע באורך מלא באנגולה. סרטה "עיר חלולה", אותו כתבה וביימה, יצא בשנת 2004. הסרט זכה בפרס חבר שופטים מיוחד בפסטיבל הסרטים של פריז.

ביוגרפיה
--------

גאנגה למדה בבית הספר החופשי לקולנוע (ESEC) בפריז.

את התסריט לסרט *Na Cidade Vazia* היא ביססה על רומן מאת ארתור קרלוס מאוריציו פסטאנה דוס סנטוס (Pepetela). הסרט מתרחש בשנת 1991 במהלך מלחמת האזרחים באנגולה. זהו סיפור על חיים שהשתבשו על ידי המלחמה.

הסיפור הוא על ילד בן 11, נ'דאלה, N'dala, שהוא עד לטבח של משפחתו על ידי חיילים כפר הולדתו ביה. נ'דאלה ועוד ילדים יתומים נחלצים ומפונים ללואנדה, בירת אנגולה על ידי נזירה מיסיונרית. נ'דאלה בורח, ונודד אל מרכז העיר הגדולה, ופוגש באתגרים רבים..

גנגה עבדה כעוזרת במאי בסרט התיעודי *Rostov-Luanda* של עבדרחמן סיסאקו. היא גם כותבת ומביימת לתיאטרון.

פילמוגרפיה
----------

| שנה | סרט | תפקיד | הערות |
| --- | --- | --- | --- |
| 2004 | *Hollow City* (*Na Cidade Vazia*) | במאית | סרט דרמה |
| 1997 | *Rostov-Luanda* | עוזרת במאי | סרט תיעודי |
|

הערות שוליים
------------

1. ↑  "Maria João Ganga". *Africultures*. נבדק ב-1 ביולי 2018. `{{cite web}}`:  (עזרה)
2. 1 2  "HOLLOW CITY (Maria João Ganga, 2004)". *Dennis Grunes film blog*.
3. 1 2  "Maria Joao Ganga". *International Film Festival Rotterdam*.
4. ↑  "HOLLOW CITY a film by Maria João Ganga". *Global Film Initiative*.

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb170613771 (data)
* ISNI: 0000 0000 4851 4706
* LCCN: no2006123499
* NTA: 305730886
* VIAF: 24365519
* WorldCat: lccn-no2006123499

 |
הבישופים האנגליקנים יו לטימר, תומאס קרנמר וניקולס רידלי מועלים על המוקד. ויטרז' בכנסייה אנגליקנית בארקנסו
**ניקולס רידלי** (באנגלית: **Nicholas Ridley**;‏ 1500 לערך - 16 באוקטובר 1555) היה בישוף לונדון והכומר האישי של הנרי השמיני, מלך אנגליה. היה מבין ראשי הכנסייה האנגליקנית והוצא להורג בעוון כפירה ובגידה על ידי מרי הראשונה, מלכת אנגליה הקתולית. מרטיר (קדוש מעונה) של הכנסייה האנגליקנית.

תולדות חייו
-----------

רידלי היה נצר למשפחה מיוחסת מנורת'מברלנד שבצפון אנגליה. ב-1518 החל ללמוד בקולג' פמברוק שבאוניברסיטת קיימברידג'. ב-1526, לאחר קבלת תואר מוסמך אוניברסיטה, עבר ללמוד בסורבון ובאוניברסיטת לוון. עם שובו התמנה לאחד ממשגיחי האוניברסיטה (פרוקטור) ולאחר מכן היה לכומר האוניברסיטה. ב-1534 חתם על גילוי דעת של כמרי האוניברסיטה המכריז על חוסר הסמכות החוקית של האפיפיור באנגליה. הוא נודע כמטיף, נואם ואיש ויכוח מוכשר. ב-1537 זכה לתואר בתאולוגיה ומונה על ידי הארכיבישוף מקנטרברי, תומאס קרנמר לאחד מעוזריו. ב-1541 התמנה לכומר האישי של המלך הנרי השמיני ולקאנון של קנטרברי. ב-1547 התמנה לבישוף רוצ'סטר וסייע לקרנמר בהשלמת ספר התפילות של הכנסייה האנגליקנית. ב-1549 התמנה לבישוף לונדון.

בתפקידו כבישוף לונדון חתם ב-9 ביולי 1553 על ההצהרה הכנסייתית לפיה, כיוון שהן נישואיו של הנרי השמיני לקתרין מאראגון, אמה של מרי והן נישואיו לאן בולין, אמה של אליזבת הוכרזו כמבוטלים, הרי שהן מרי והן אליזבת הן ממזרות ואינן ראויות לרשת. לפיכך היורשת החוקית של הכתר לאחר מות אדוארד השישי, מלך אנגליה היא הליידי ג'יין גריי. ב-10 ביולי הוכתרה ג'יין גריי כמלכה ומרי נמלטה, אך תשעה ימים לאחר מכן חזרה מרי ללונדון ותפסה את הכס. ג'יין ורידלי נתפסו ונכלאו במצודת לונדון.

ב-1554 נכלאו יחד עם רידלי גם בישוף ווסטר, יו לטימר והארכיבישוף מקנטרברי, תומאס קרנמר, תחילה במצודת לונדון ולאחר מכן בכלא פוקסום באוקספורד. השלושה הואשמו בכפירה (עקב אמונתם הפרוטסטנטית) ובבגידה (עקב תמיכתם בהכתרתה של ג'יין גריי למלכה) ועברו עינויים. ב-16 באוקטובר 1555 הוצאו לטימר ורידלי להורג על ידי העלאה על המוקד ברחבה שלפני קולג' באליוול באוקספורד (כיום נמצאת במקום אנדרטה ויקטוריאנית לזכרם). הם קרויים "המרטירים מאוקספורד" (כחצי שנה לאחר מכן הצטרף אליהם גם תומאס קרנמר) וב-16 באוקטובר מצוינת הכנסייה האנגליקנית את זכרם.

לקריאה נוספת
------------

* Bernard, G. W. **The King's Reformation: Henry VIII and the Remaking of the English Church**, London: Yale University Press, 2005 מסת"ב 0300122713
* Diarmaid MacCulloch, **Thomas Cranmer: A Life**, Yale University Press, 1998 מסת"ב 9780300074482

קישורים חיצוניים
----------------

ויקישיתוף מדיה וקבצים בנושא **ניקולס רידלי** בוויקישיתוף
* ביוגרפיה באתר NNDB (באנגלית)
* ביוגרפיה (באנגלית)
* פרק XVI מ"ספר המרטירים של פוקס", ראו סעיף 1.19
* ניקולס רידלי, באתר "Find a Grave" (באנגלית)
* ניקולס רידלי, באתר אנציקלופדיה בריטניקה (באנגלית)

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007279361605171
* BnF: cb12156118f (data)
* BPN: 91565674
* GND: 124548717
* ISNI: 0000 0001 2123 0559
* LCCN: n84134125
* NKC: ola2011651728
* NTA: 339704772
* SNAC: w6zk61sc
* SUDOC: 030071518
* Trove: 1120427
* VIAF: 19716290
* WorldCat: lccn-n84134125

 |
קציני משטרה עיראקים מראים את אצבעותיהם שמסומנות בצבע סגול, המהווה אמצעי ביטחון כנגד הצבעה כפולה.
**המהפכה הסגולה** הוא מונח שמתייחס לסיום שלטון סדאם חוסיין בעיראק ועליית הדמוקרטיה במדינה.

מקור השם הוא בשמות מהפכות דמוקרטיות מהפכניות במדינות אוטוריטאריות, כגון המהפכה הכתומה באוקראינה, מהפכת הוורדים בגאורגיה ומהפכת הארזים בלבנון, שקיבלו את שמן משמות הצבעים. הסגול, במקרה של עיראק, מסמל את טביעת הצבע על אצבעם של המצביעים בבחירות הראשונות בעיראק למועצה המחוקקת בשנת 2005 (מטרתה של הטביעה החצי-קבועה הייתה למנוע הצבעה כפולה בבחירות).

המונח הופיע לראשונה לאחר בחירות 2005, בבלוגים שונים באינטרנט ובכתבי עת התומכים בפלישת ארצות הברית לעיראק. המונח הגיע לתפוצתו הרחבה ביותר בעת ביקורו של נשיא ארצות הברית, ג'ורג' ווקר בוש בברטיסלאבה, בירת סלובקיה ב-24 בפברואר 2005, בו הוא הצהיר כי: "בזמן האחרון, אנו עדים לאירועים מכוננים בתולדות הליברליות: מהפכת הוורדים בגאורגיה, המהפכה הכתומה באוקראינה, וכעת, מהפכה סגולה בעיראק".

למרות היותו של המונח שגור למדי בקרב התקשורת השמרנית בארצות הברית, הוא לא השתרש בקרב העיראקים וגם לא בפי רוב האמריקאים.
**משאלות** (באנגלית: **Wishes**) הוא מופע זיקוקים הנערך בפארק ממלכת הקסם בדיסניוורלד שבפלורידה וכן בפארק דיסנילנד שבפריז.

המופע נערך בממלכת הקסם מאז 9 באוקטובר 2003 והחליף את המופע פנטזיה בשמים שקדם לו. בפריז נפתח המופע לקהל ב-16 ביולי 2005. בהלואין ובחג המולד נערכות וריאציות מיוחדות של המופע הנקראות "משאלות הלואין" (***HalloWishes***) ו-"משאלות החג" (***Holiday Wishes***) בהתאמה.

המופע בפלורידה
--------------

### משאלות

"הקריינים" המלווים את המופע הם ג'ימיני הצרצר והפיה הכחולה ונושא המופע הם דמויות דיסני - הטובות והרעות. מופע הזיקוקים מתרחש סביב טירת סינדרלה המוארת באור כחול עבור הדמויות הטובות ובאור אדום עבור הרעות.

במהלך המופע כל דמות דיסני מתארת את משאלותיה.

### משאלות הלואין

מופע הלואין נקרא: "משאלות הלואין: רוחות רציניות צוחקות מפחידות בשמים" (*Happy HalloWishes: A Grim Grinning Ghost Spooktacular in the Sky*) נערך מדי שנה במהלך מסיבת ההלואין הלא כל כך מפחידה של מיקי. במהלך המופע נורים זיקוקים מכל רחבי הפארק והם מקיפים את המבקרים בו. המופע הוצג לראשונה בשנת 2005.

### משאלות החג

מופע חג המולד הנקרא: "משאלות החג: חוגגים את רוח החג" (*Holiday Wishes: Celebrate the Spirit of the Season* ) נערך במהלך מסיבות חג המולד המאוד שמח של מיקי (בחודש דצמבר ונובמבר) וכולל בעיקר שירי חג המולד. במהלך המופע מועפים פתיתי שלג מלאכותי מגגות הרחוב הראשי של ארצות הברית.

המופע בדיסניוורלד שבפלורידה

פארק דיסנילנד שבפריז
--------------------

מופע משאלות מוצג מדי לילה גם בפארק דיסנילנד שבפריז. המופע הוצג בין ה-16 ביולי 2005 ועד ה-28 באוגוסט 2005 לרגל חגיגות ה-50 לדיסנילנד שבקליפורניה.
המופע צפוי להציג שוב בקיץ 2006.

המופע בדיסנילנד פריז נערך בתקציב נמוך יותר, אולם דווקא בשל התקציב נוצר מופע הנחשב טוב מזה המוצג בפלורידה. בשל קשיי השפה, מוקרנות הדמויות בלייזרים על גבי הטירה.

הבדל נוסף בין המופעים, שהעלילה שבפלורידה מסופרת על ידי ג'ימיני, בפריז מסופרת בחלקה באנגלית על ידי ג'ימיני ובחלקה בצרפתית על ידי הפיה הכחולה.

קישורים חיצוניים
----------------

| עיינו גם בפורטל: |
| --- |
|  | **פורטל דיסני** |

ויקישיתוף מדיה וקבצים בנושא **משאלות** בוויקישיתוף
* 

* אתר האינטרנט הרשמי של משאלות (באנגלית)

  
  


|  **אטרקציות בפארקי דיסני** |
| --- |
| **הרחוב הראשי של ארצות הברית** | פנטזיה בשמים • התהלוכה החשמלית של הרחוב הראשי • משאלות |
| **ארץ הפנטזיה** | טירת סינדרלה • מזחלות מטרהורן • הפילהרקסם של מיקי • המסע הפרוע של מר קרפד • מעופו של פיטר פן • דרך השמים • טירת היפהפייה הנרדמת • זה עולם קטן • הרפתקאותיו הרבות של פו הדוב • מסעות הקסם |
| **ארץ המחר** | מסע דרך החלל הפנימי • אמריקה שרה • אוטופיה • משגרי החלל של באז שנות אור • קפטן איו • קרוסלת הקידמה • מעוף החלום של דלתא • מסע הצוללת בעקבות נמו • אם היו לך כנפיים • חדשנות • פיפלמובר / רשות התחבורה של ארץ המחר • סילוני הטילים / אסטרו אורביטר • מטות הטילים • הר החלל • סטאר טורס • הבריחה הגדולה של סטיץ' |
| **ארץ המערב הפרוע** | רכבת הר הרעם הגדול • אינדיאני עץ האורן • נהרות אמריקה • הר הרסס |
| **ארץ ההרפתקאות** | הרפתקאות אינדיאנה ג'ונס • מסע בג'ונגל • שודדי הקאריביים • רוחות שוצפות / אינדיאנה ג'ונס ומקדש הסכנה • חדר הטיקי הקסום |
| **מתקנים ואזורים נוספים** | מועדון 33 • ג'מבורי דובי הכפר • ארץ החיות הקטנות • פנטזמיק! • הטירה המכושפת • כיכר ניו אורלינס • שומר הזמן • כיכר החרות • עיר ההנפשה של מיקי • משלחת אוורסט |
**רוברט מיינרד פירסיג** (באנגלית: **Robert M. Pirsig**;‏ 6 בספטמבר 1928 - 24 באפריל 2017) היה פילוסוף וסופר אמריקאי, שנודע בזכות ספרו הראשון, "זן ואמנות אחזקת האופנוע" (1974). הספר מתאר בקווים כלליים את רעיונותיו של פירסיג על איכות, בדרך של סיפור אוטוביוגרפי בעיקרו, על מסעם של אדם ובנו על אופנוע לרוחב צפון אמריקה, בלוויית חברים. הספר הוא רב-מכר עד עצם היום הזה. ב-1974 זכה פירסיג במלגת גוגנהיים כדי לאפשר לו לכתוב את ספר ההמשך "ליילה: חקירה על אודות המידות" (1991), שדן בנושא של המטאפיזיקה של האיכות.

פירסיג היה ילד מחונן, עם מנת משכל של 170 בגיל 9. הוא הוקפץ מספר כיתות, דבר שיחד עם גמגום יצר חוויה קשה של ילדות בבית הספר. פירסיג התחיל את לימודיו הגבוהים באוניברסיטת מינסוטה ב-1943. אחרי שנשר מהלימודים שם, ואחרי שרות צבאי בקוריאה, הוא חזר כדי לקבל תואר ראשון ב-1950. לאחר מכן למד באוניברסיטה ההינדית בבנארס שבהודו, כדי להמשיך לחקור את פילוסופיית המזרח. ב-1954 נישא לננסי אן ג'יימס. לזוג נולד בן ראשון, כריס, ב-1956; ובן שני תאודור (טד), ב-1958.

תוך שהוא מתפרנס מעבודות מזדמנות ומהוראת כתיבה, פירסיג בילה את השנים 1960–1963 בכניסה ויציאה מבתי חולים לחולי נפש. הוא טופל בנזעי חשמל. פירסיג התגרש מננסי ב-1978, והתחתן עם ונדי קימבול מאוחר יותר באותה שנה. לזוג נולדה בת, נל, ב-1981.

פירסיג פרסם רק מעט מחוץ לשני הספרים העיקריים שלו ונמנע מחשיפה ציבורית. הוא שט בספינתו לעיתים קרובות באוקיינוס האטלנטי וחי גם בשוודיה, בבלגיה ובאנגליה. ב-1979 נדקר למוות כריס, בנו הראשון של פירסיג, שמילא תפקיד חשוב בספר "זן ואמנות אחזקת האופנוע", במהלך שוד בסן פרנסיסקו.

קישורים חיצוניים
----------------

ויקישיתוף מדיה וקבצים בנושא **רוברט מ. פירסיג** בוויקישיתוף
* רוברט מ. פירסיג, ברשת החברתית Goodreads
* רוברט מ. פירסיג, באתר "Find a Grave" (באנגלית)
* רוברט מ. פירסיג (1928-2017), דף שער בספרייה הלאומית

* Robert M. Pirsig, Author of ‘Zen and the Art of Motorcycle Maintenance,’ Dies at 88, הניו יורק טיימס, APRIL 24, 2017

* מת מחבר "זן ואמנות אחזקת האופנוע", באתר ynet, 25 באפריל 2017
* אהוד פירר, ‏לתקן אופנוע כמו חכם זן, בעיתון מקור ראשון, 29 באפריל 2018

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007266535205171
* BIBSYS: 90085916
* BNE: XX912417
* BnF: cb11919926d (data)
* CiNii: DA0026211X
* GND: 119104660
* ICCU: CFIV039308
* ISNI: 0000 0001 2140 7772
* LCCN: n83231586
* LNB: 000056505
* MusicBrainz: ac5811a7-b74f-40b8-9233-8fa8c47ab55e
* NDL: 00452889
* NKC: kup19940000077158
* NLA: 35424312
* NLG: 64380
* NLK: KAC199621781
* NSK: 000182670
* NTA: 070944083
* RERO: 02-A003697106
* SELIBR: 252364
* SNAC: w6nd6r98
* SUDOC: 027075168
* ULAN: 500292278
* VIAF: 78757182
* WorldCat: lccn-n83231586

 |
**זַאוּר קַלוֹאֵב** (בגאורגית: **ზაურ კალოევი**‏ זַאוּר קַלוֹאֵבִי, ברוסית: **Заур Григорьевич Калоев**‏; 24 במרץ 1931 - 23 בדצמבר 1997) היה שחקן כדורגל גאורגי ממוצא אוסטי בתקופת ברית המועצות; הוא שיחק בעמדת חלוץ.

ביוגרפיה
--------

זאור קלואב נולד בשנת 1931 בטביליסי, בירת גאורגיה הסובייטית; קבוצת הבוגרים הראשונה שבה שיחק הייתה ספרטק טביליסי; הוא הופיע במדיה בשנים 1952-1950, שבמהלכן שיחק ב-26 משחקים והבקיע 13 שערים.

בשנת 1953 קלואב עבר לקבוצת דינמו טביליסי; באותה עונה הוא זכה עם קבוצתו החדשה במדליית כסף על סגנות אליפות ברית המועצות; אחרי 67 הופעות במדיה והבקעת 23 שערים לזכותה, בשנת 1957 הוא עזב ללוקומוטיב מוסקבה; בסוף אותה עונה, קלואב זכה עם קבוצתו החדשה בגביע ברית המועצות. קלואב נשאר בקבוצה הרוסית עד סוף עונת 1958; בסך הכול, הוא שיחק במדי "לוקומוטיב" ב-21 משחקים והבקיע שבעה שערים לזכותה.

בשנת 1959 קלואב חזר לשחק בדינמו טביליסי; באותה שנה הוא הפך למלך השערים של ליגת העל הסובייטית, וגם הוכר כחלוץ המרכזי השני בטיבו של עונת האליפות (נכלל ברשימת 33 מצטייני העונה כסגן ראשון של החלוץ המרכזי שבין 11 המצטיינים); בשנת 1959 קלואב גם זכה עם קבוצתו במדליית ארד על מקום שלישי באליפות ברית המועצות והוזמן לנבחרת האולימפית של ברית המועצות, שבמדיה ערך שלוש הופעות.

בשנת 1960 קלואב צורף לנבחרת ברית המועצות לקראת השתתפותה באליפות אירופה הראשונה; הוא לא שותף במשחקי הטורניר, אך זכה בתואר אליפות אירופה יחד עם הנבחרת הסובייטית; באותה שנה הוא המשיך להיות המבקיע המוביל בדינמו טביליסי והוכתר שנית כמלך השערים של ליגת העל הסובייטית (קלואב הצטיין במיוחד בנגיחת כדורים לרשת).

בשנת 1962 קלואב זכה במדליית הארד השנייה שלו עם דינמו טביליסי - על מקום שלישי באליפות ברית המועצות; בשנת 1963 הוא זכה בתואר "אמן ספורט נכבד של ברית המועצות".

בשנת 1964 קלואב זכה עם דינמו טביליסי באליפות ברית המועצות הראשונה שלה; בסוף אותה עונה הוא סיים את קריירת המשחק שלו.

מאז חזרתו לדינמו טביליסי בשנת 1959 ועד פרישתו בשנת 1964, קלואב שיחק במדי הקבוצה ב-138 משחקים והבקיע 75 שערים לזכותה; בסיכום שתי תקופות המשחק שלו בקבוצה, הוא הופיע במדיה ב-205 משחקים והבקיע לזכותה 98 שערים (תוצאותיהם של שלושה מאותם 205 משחקים בוטלו בדיעבד, כך שרשמית, קלואב שיחק במדי דינמו טביליסי ב-202 משחקים והבקיע 96 שערים לזכותה).

בשנת 1996 קלואב זכה בעיטור הכבוד של גאורגיה.

זאור קלואב מת בשנת 1997 בטביליסי; נכון לשנת 2014, הוא ניצב במקום ה-24 במועדון המבקיעים של גריגורי פדוטוב, עם 139 שערים (המועדון הלא-רשמי מהווה רשימת דירוג של כדורגלנים סובייטים ורוסים, שהבקיעו 100 שערים ויותר במשחקים רשמיים בכול המסגרות).

תארים ופרסים
------------

**לוקומוטיב מוסקבה**

* גביע ברית המועצות: 1957

**דינמו טביליסי**

* אליפות ברית המועצות: 1964
* מדליית כסף על סגנות אליפות ברית המועצות: 1953
* שתי מדליות ארד על מקום שלישי באליפות ברית המועצות: 1959, 1962

**אישיים**

* מלך השערים של ליגת העל הסובייטית: 1959, 1960

קישורים חיצוניים
----------------

* פרופיל, באתר Transfermarkt
* פרופיל, באתר FootballDatabase.eu
* זאור קלואב, באתר "Find a Grave" (באנגלית)

| **נבחרת ברית המועצות – אלופת אירופה 1960** |
| --- |
| 1 יאשין • 
2 מסלצ'נקו • 
3 קיסארב • 
4 צ'וחלי • 
5 מסליונקין • 
6 קרוטיקוב • 
7 ווינוב • 
8 נטו • 
9 צאריוב • 
10 מטרוולי • 
11 איוואנוב • 
12 פונדלניק •
13 בובוקין • 
14 קובליוב •
15 מסחי •
16 אפוחטין •
17 קלואב •
מאמן: קצ'לין | ברית המועצותברית המועצות |
**רוברט מקּי** (באנגלית: **Robert McKee**) הוא מרצה ומנחה כתיבה יוצרת, המפורסם ברחבי העולם בזכות סמינר "סיפור" שפיתח בעת שלימד באוניברסיטת דרום קליפורניה. מקי מעביר את סמינר "סיפור" כבר למעלה מ-20 שנה מסביב לעולם. על פי ההערכות יותר מ-40,000 איש כבר השתתפו בסמינר, הנחשב השתלמות הכתיבה המבוקשת בעולם. רבים מתסריטאי הוליווד טוענים כי מקי מהווה עבורם מקור השראה. בין השאר, השתתפו בו במאי 'שר הטבעות' פיטר ג'קסון, ג'וליה רוברטס, קירק דגלאס, פיי דאנאוויי, מג ריאן, התסריטאי זוכה הפוליצר עקיבא גולדסמן והזמר דייוויד בואי. 

ספרו של מקי, "סיפור", המתבסס על הסמינר, הפך לרב-מכר ותורגם לשפות רבות, לרבות תרגום לעברית בהוצאת גורדון.

מקי התפרסם בין השאר בזכות סרט הקולנוע אדפטיישן (2002, במאי: ספייק ג'ונז), בכיכובם של ניקולס קייג' ומריל סטריפ. בסרט מגלם את דמותו של מקי השחקן בריאן קוקס. בסרט, מנהל התסריטאי צ'רלי קאופמן דיאלוג עם מקי, בעיקר בנושא הקריינות שמקי מסתייג ממנה.

מקי ידוע בסלידתו מהנורמה לקבל את במאי הסרט כיוצר הראשי והחשוב ביותר של הסרט. מקי טוען כי התסריטאי הוא היוצר המרכזי בעשיית הסרט בפועל. כדי לבסס טענה זאת, נוהג מקי לבקש מתלמידיו לקחת 120 דפים ריקים (לסרט סטנדרטי של שעתיים) לבמאי ולדרוש ממנו "ביים זאת!".

מקי ביקר בישראל בשנים 2005 ו-2006, בהזמנת איש הקולנוע ארי דוידוביץ' בשיתוף איגוד מפיקי הקולנוע והטלוויזיה. הוא העביר בסינמטק תל אביב את סמינר "סיפור" בפני קהל של יוצרים ישראלים.

קישורים חיצוניים
----------------

ויקישיתוף מדיה וקבצים בנושא **רוברט מקי** בוויקישיתוף
* 

* אתר האינטרנט הרשמי של רוברט מקי

* רוברט מקי, במסד הנתונים הקולנועיים IMDb (באנגלית)

* רוברט מקי, באתר AllMovie (באנגלית)

* רוברט מקי, במסד הנתונים הקולנועיים KinoPoisk (ברוסית)

* רוברט מקי, באתר MusicBrainz (באנגלית)
* אתר האינטרנט של סמינר סיפור בישראל

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007301278805171
* BIBSYS: 99012042
* BNE: XX1623577
* BnF: cb14408434r (data)
* GND: 174076002
* ISNI: 0000 0000 8016 4750
* LCCN: n97068610
* MusicBrainz: 87a4cb47-d956-4511-b91b-d54f2f7e29eb
* NDL: 001263543
* NKC: xx0092508
* NLK: KAC201519313
* NTA: 229526411
* SUDOC: 061116939
* VIAF: 85917800
* WorldCat: lccn-n97068610

 |
**מרכז קרנרט לאמנויות הבמה** (באנגלית: **Krannert Center for the Performing Arts**) הוא מתחם אקדמי ותרבותי בעיר אורבנה שבמדינת אילינוי בארצות הברית. מחלקות המחול, התיאטרון והמוזיקה של אוניברסיטת אילינוי באורבנה-שמפיין ממוקמות ומשתמשות במתחם אשר מנוהל על ידי מוסד ללא כוונת רווח. המרכז נקרא על שמו של הרמן סי קרנרט, יצרן ובוגר של האוניברסיטה, ואשתו - אלנורה קרנרט. הבניין תוכנן על ידי מקס אברמוביץ אשר תכנן גם את אולם אוורי פישר במכללת רדקליף בניו יורק.

המתחם נפתח בשנת 1969 ובו ארבעה אולמות קונצרטים ותיאטרון הכוללים למעלה מ-4,000 מושבים. ריצפת הרחבה המרכזית של האולם עשויה מעץ טיק שמקורו בתאילנד וקירות הרחבה עשויים משיש קרארה.

בשנת 2012 לימד במתחם הרקדן והכוריאוגרף סהר עזימי. בשנת 2014 ערכה התזמורת הסימפונית חיפה מספר קונצרטים במתחם והתקבלה בחום על ידי הסטודנטים של האוניברסיטה.

אולמות המתחם
------------

### אולם פולנג'ר

אולם פולנג'ר
האולם המרכזי מונה 2,078 מושבים וזכה לתשבחות רבות על יכולותיו האקוסטיות. התזמורת הסימפונית של שיקגו והתזמורת הסימפונית של סידני הקליטו קונצרטים באולם. בית הספר למוזיקה של אוניברסיטת אילינוי מקיים הופעות וקונצרטים רבים באולם בביצועם של סטודנטים, חברי הסגל האקדמי, וקבוצות מוזיקליות שונות. אולם זה הוא אולם הבית של התזמורת הסמפונית של שמפיין-אורבנה, התזמורת המקצועית המתארחת, וסימפוניה דה קמרה בניצוחו של איאן הובסון.
האולם תוכנן על ידי ד"ר קיריל האריס, אשר תכנן בין השאר את מטרופוליטן אופרה בניו יורק, אולם פאוול בתיאטרון סנט לואיס ואולם אייברי פישר במרכז לינקולן בניו יורק, אשר תוכנן אף הוא על ידי האדריכל מקס אברמוביץ.

האולם מתוכנן בצורה סימטרית, ללא משטחים מקבילים בו. כל המשטחים באולם בנוי בזויות המאפשרות לצלילים להגיע אל כלל המושבים באולם ללא צורך בהגברה.

### אולם פסטיבל טריון

האולם בן שני היציעים מונה 974 מושבים ותוכנן להכיל אופרות והופעות שירה אחרות. על במת התיאטרון נערכות גם הופעות מחול והצגות רבות. היבט ייחודי לבמת האולם היא האפשרות להתקין דלת מלכודת בכל רחבי הבמה, הבנויה מלוחות עץ הניתן להסרה. 
באופן מסורתי, מדי שנה בחודש דצמבר מופיעה להקת הבלט של שמפיין-אורבנה באולם זה ומבצעת את בלט מפצח האגוזים.

### אולם קלוול

האולם מונה 674 מושבים ומארח לרוב הצגות ומופעי מחול. האקוסטיקה באולם תוכננה לשאת קול אדם אל הקהל ולמנוע תהודה אחורית.

### אולם הסטודיו

האולם בן 200 המושבים הוא תיאטרון קופסה שחורה המאפשר הופעות מיוחדות. שימושו העיקרי הוא מרחב ניסויי לאמנים וסטודנטים באוניברסיטה.

### האמפיתיאטרון

האמפיתיאטרון נמצא מחוץ למבנה המתחם ובנוי על גבו המערבי של המבנה. במהלך סמסטר האביב נערכות במבנה הצגות המועלות על ידי הסטודנטים לתיאטרון באוניברסיטת אילינוי.

פסטיבלים
--------

מרכז קרנרט מארח את פסטיבל אלנורה לגיטרה אחת לשנתיים בחודש ספטמבר מאז שנת 2005. מדי קיץ המרכז מפיק הופעות מוזיקליות בפארק המחקר של אוניברסיטת אילינוי הכולל להקות מקומיות ולאומיות כאחד. כמו כן, מרכז קרנרט הוא אחד הגורמים המפיקים את פסטיבל פיגמליון הנערך מדי ספטמבר מאז 2006 בשמפיין.

קישורים חיצוניים
----------------

ויקישיתוף מדיה וקבצים בנושא **מרכז קרנרט לאמנויות הבמה** בוויקישיתוף
* 

* אתר האינטרנט הרשמי של מרכז קרנרט לאמנויות הבמה (באנגלית)
* מרכז קרנרט לאמנויות הבמה, ברשת החברתית טוויטר

|  |  |
| --- | --- |
| בקרת זהויות עריכת הנתון בוויקינתונים | 
* GND: 6135729-7
* ISNI: 0000 0001 0723 1299
* LCCN: n91088111
* MusicBrainz: dca9b04d-55c4-404e-a3c6-f707a7098d45
* VIAF: 135007795
* WorldCat: lccn-n91088111

 |
**רוברט ניקולאביץ' משוידובדזה** (ברוסית: **Роберт Николаевич Мшвидобадзе**; נולד ב-17 באוגוסט 1989) הוא ג'ודוקא רוסי. משוידובדזה מתחרה בקטגוריית המשקל עד 60 ק"ג, סגן אלוף העולם (2018) ואלוף אירופה (2017, 2020).

קריירה
------

בנובמבר 2012, משוידובדזה זכה במדליה הראשונה שלו בתחרות מהסבב העולמי כאשר זכה במדליית ארד בגראנד פרי צ'ינגדאו. בשנת 2013 הוא זכה בשתי מדליות ארד בגראנד פרי סמסון וגראנד סלאם באקו. בדצמבר 2016 משוידובדזה זכה במדליית ארד בגראנד סלאם טוקיו היוקרתי לאחר שניצח באיפון את אמרטובשין דאשדווה המונגולי בקרב על המדליה. באוקטובר 2017 הוא זכה במדליית זהב בגראנד סלאם אבו דאבי לאחר שניצח בגמר את פליפה קיטדאי הברזילאי.

באליפות אירופה 2017 שנערכה בוורשה, זכה משוידובדזה במדליית זהב. בסיבוב הראשון הוא ניצח את מקסים קילמאו הבלארוסי, בשמינית הגמר הוא ניצח את ברנרד אזינוביץ' הקרואטי וברבע הגמר הוא ניצח את אורחן ספארוב האזרי. בחצי הגמר משוידובדזה ניצח את לוקהומי צ'קהוימיאני הגיאורגי ובגמר גבר על יאניסלב גרצ'ב הבולגרי.

באליפות העולם 2018 שנערכה בבאקו, משוידובדזה זכה במדליית הכסף בקטגוריית המשקל עד 60 ק"ג לאחר שניצח 5 מתוך 6 קרבות. משוידובדזה התחיל בסיבוב השני בו ניצח את מוחמד ג'ומיר אודין רוני מבנגלדש. בסיבוב השלישי הוא ניצח בניקוד ווזארי את לוקה מקיידזה הצרפתי, בשמינית הגמר הוא ניצח בווזארי את מורטיז פלאפקי הגרמני וברבע הגמר הוא ניצח את לי הא-רים הקוריאני. בחצי הגמר משוידובדזה ניצח באיפון את אמירן פאפינשווילי הגיאורגי ובגמר הפסיד לנאוהיסה טקאטו היפני.

בדצמבר 2018, הוא זכה במדליית זהב בטורניר המאסטרס היוקרתי שנערך בגואנגג'ואו. בשמינית הגמר הוא ניצח בניקוד ווזארי את לוחום צ'חווימיאני הגיאורגי, ברבע הגמר הוא ניצח את אריק טקאבטקה הברזילאי בזמן ניקוד זהב ובחצי הגמר הוא גבר ילדוס סמטוב הקזחי בזכות עונשים. בגמר משוידובדזה התמודד מול אמירן פאפינאשווילי הגיאורגי ולאחר שהקרב נכנס לזמן ניקוד זהב, הוא הצליח לבצע תרגיל טאני-אוטושי מוצלח שזיכה אותו בניקוד ווזארי וניצחון.

באליפות אירופה 2020 אשר נערכה בפראג, זכה משוידובדזה בפעם השנייה בתואר האירופי. הוא החל את דרכו בשלב שמינית הגמר בו ניצח בווזארי את מיהרק אקוס הטורקי. ברבע הגמר הוא ניצח את סאבה קראקיזידי היווני ובחצי הגמר גבר באיפון על יאניסלב גרצ'ב הבולגרי. בגמר משוידובדזה התמודד מול בן ארצו, יאגו אבולדזה הרוסי, וניצח באיפון ארבע שניות לסיום הקרב.

באולימפיאדת טוקיו 2020, משוידובדזה התחרה בקטגוריית המשקל עד 60 ק"ג והודח בקרב הראשון לאחר הפסד בווזארי לטורניקה צג'קדואה ההולנדי.

קישורים חיצוניים
----------------

* רוברט משוידובדזה, באתר olympedia.org
* רוברט משוידובדזה, באתר איגוד הג'ודו העולמי
* רוברט משוידובדזה, באתר JudoInside.com

הערות שוליים
------------

1. ↑  מידע על הג'ודוקא באתר JudoInside.
**הפדרציה האירופית לכדורגל** (באנגלית: **European Minifootball Federation**) המכונה גם בקיצור שלה, **EMF**, היא הגוף המינהלי למיניפוטבול באירופה וחלק מאסיה. זו אחת משש הקונפדרציות היבשתיות של הגוף המנהל שלה, הפדרציה העולמית לכדורגל (World Minifootball Federation). הפדרציה מורכבת מ-32 עמותות לאומיות.

EMF נוסדה בפגישה שהתקיימה בפראג, צ'כיה, בתאריכים 23–25 במרץ 2012, היא הוקמה על ידי 11 חברים ומונה כיום 29 חברים מלאים.

מדינות חברות
------------

רשימת המדינות החברות, כמפורט באתרEMF.‏

* אוקראינהאוקראינה אוקראינה
* אירלנדאירלנד אירלנד
* איטליהאיטליה איטליה
* אלבניהאלבניה אלבניה
* אנגליהאנגליה אנגליה
* בלגיהבלגיה בלגיה
* בולגריהבולגריה בולגריה
* גרמניהגרמניה גרמניה
* הונגריההונגריה הונגריה
* יווןיוון יוון
* ישראלישראל ישראל
* לטביהלטביה לטביה
* ליטאליטא ליטא
* לוקסמבורגלוקסמבורג לוקסמבורג
* מולדובהמולדובה מולדובה
* מונטנגרומונטנגרו מונטנגרו
* פוליןפולין פולין
* פורטוגלפורטוגל פורטוגל
* רומניהרומניה רומניה
* רוסיהרוסיה רוסיה
* סקוטלנדסקוטלנד סקוטלנד
* סלובקיהסלובקיה סלובקיה
* סלובניהסלובניה סלובניה
* ספרדספרד ספרד
* שווייץשווייץ שווייץ
* טורקיהטורקיה טורקיה
* ויילסויילס ויילס
* קזחסטןקזחסטן קזחסטן
* קרואטיהקרואטיה קרואטיה
* קפריסיןקפריסין קפריסין
* צפון אירלנדצפון אירלנד צפון אירלנד
* צ'כיהצ'כיה צ'כיה

התחרות העיקרית של EMF היא EMF EURO לנבחרות לאומיות, שהתקיימה מדי שנה בשנים 2012–2018. בשנת 2019 החליטה האספה הכללית של EMF לארגן את EMF EURO כל שנתיים במחזור עם אליפות העולם של WMF. תחרות המועדונים העיקרית של EMF היא ליגת האלופות של EMF. בנוסף EMF מארגנת את EMF EUROCUP כתחרות המועדונים השנייה שלה וטורניר Euro Business Cup לצוותים ארגוניים.

קישורים חיצוניים
----------------

* אתר האינטרנט הרשמי של הפדרציה של ליגת הכדורגל האירופית

הערות שוליים
------------

1. 1 2  Member Associations
2. ↑  ליגת האלופות של EMF

 ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח **"הפדרציה של ליגת הכדורגל האירופית (מיניפוטבול)"**.
**מרכז שבאב בלאטה** (בערבית: **مركز شباب الأمعري** - מרכז צעירי בלאטה) היא קבוצת כדורגל ממחנה הפליטים בלאטה, המשחקת בליגת העל הפלסטינית.

היסטוריה
--------

אגודת הספורט שבאב בלאטה הוקמה בשנת 1954 במחנה הפליטים בלאטה, השוכן כ-2 ק"מ ממזרח למרכז העיר שכם. בשנות האינתיפאדה השנייה מפעלי הכדורגל ברשות הפלסטינית, ברצועת עזה ובגדה המערבית, הופסקו פעמים רבות. הדבר נבע ממספר רב של סיבות, לרבות חוסר יכולת תנועה, סגר וכתר, ופגיעה במתקני ספורט. בשנת 2003 משחק גמר גביע פלסטין, בין בלאטה למרכז שבאב אל-אמערי, בוטל לאחר שחיילי צה"ל עצרו את האוטובוס של שחקני בלאטה במחסום חווארה, ומנעו את נסיעתו בטענה שאין מעבר לגברים בגילאי 16–35 במחסום. רק בעונת 2008/2009 חזרה הליגה לתפקד במתכונת מלאה.

הקבוצה זכתה בגביע פלסטין של הגדה המערבית בעונת 2018/2019. ב-30 ביוני 2019 התקיים משחק גמר של גביע פלסטין מול קבוצת "ח’דמאת רפיח", מחזיקת גביע רצועת עזה בכדורגל, ברצועת עזה, שהסתיים בתיקו 1:1. ב-3 ביולי 2019, היה אומר להתקיים משחק הגומלין בשכם. לקראת משחק הגומלין, הגישה הקבוצה מרפיח בקשות להיתרי יציאה ל-22 שחקני הקבוצה ול-13 חברי צוות אימון והנהלה. שלושה ימים לפני מועד המשחק המתוכנן רוב הבקשות סורבו מטעמי ביטחון. הוחלט לדחות את המשחק, ונקבע לו תאריך חלופי, 25 בספטמבר 2019. אך גם למועד החדש בקשות המעבר סורבו והמשחק לא התקיים. המנצחת בין השניים הייתה אמור להעפיל למשחקי ליגת האלופות האסיאתית.

בעונת 2019/2020, זכתה הקבוצה לראשונה באליפות ליגת העל הפלסטינית.

אצטדיון
-------

הקבוצה משחקת באצטדיון העירוני שכם השוכן במרכז העיר. באצטדיון כ-4,000 מקומות ישיבה.

הישגים
------

* **ליגת העל הפלסטינית**
	+ זכייה (1): 2019/2020
* **גביע פלסטין**
	+ זכייה (1): 2018/2019
		- סגנות (2): 2010/2011, 2014/2015

קישורים חיצוניים
----------------

* מרכז שבאב בלאטה, באתר Soccerway

הערות שוליים
------------

1. ↑  יוני מנדל, שג'אעיה או חאן יונס: מי תהיה אלופת הליגה הפלסטינית בכדורגל?, באתר "שיחה מקומית", 17 באפריל 2015
2. ↑  הליגה הפלסטינית שבה לפעילות, באתר וואלה!‏, 21 באוגוסט 2008
3. ↑  אליק מאור, ה"דרבי" הפלסטיני לא יתקיים. ישראל מנעה כניסת שחקני כדורגל מעזה. באתר מגפון, 23 בספטמבר 2019
4. ↑  שמעון אלבז, הכוכבים שמעבר לגדר, באתר ynet, 23 ביוני 2020
**מוזיאון האופנוע של לונדון** היה מוזיאון, שפעל ברובע אילינג בעיר לונדון בירת בריטניה משנת 1999 ועד 2019.

המוזיאון
--------

ביל קרוסבי, מייסד המוזיאון, אסף דגמי אופנועים מאז 1960. חלק מאוספו הוצג במיקומים ארעיים שונים, ובמאי 1999 הוא ייסד את המוזיאון בפרבר גרינפורד (אנ') שברובע אילינג. הוא נוסד כאגודת צדקה והופעל על ידי מתנדבים. היה מסונף לאגודת האופנוע הבריטית (אנ'), אף היא אגודת צדקה.

אוסף המוזיאון כלל כ-150 דגמי אופנועים של יצרנים ידועים מבריטניה ומחוץ לה, דוגמת BSA, טריומף (אנ'), נורטון (אנ'), קובנטרי-איגל (אנ') ראדג' (אנ') ווינסנט (אנ'). שנות הייצור של האופנועים שבאוסף נעו בין 1902 ל-1993. המוזיאון ניסה לגייס כסף כדי להגדיל את שטח התצוגה שלו עבור 60 אופנועים נוספים. מספר המבקרים השנתי במוזיאון הגיע עד 250 אלף.

המוזיאון זכה לסיקור מצד מספר מגזיני אופנועים בבריטניה ופריטים מאוספו הוצגו בסדרות הטלוויזיה איסטאנדרס ו-Dad's Army ובערוץ הטלוויזיה לשעבר Men & Motors וכן בסדרת הטלוויזיה האמריקאית American Chopper.

באוקטובר 2019 נסגר המוזיאון לאחר שלא היה מסוגל עוד לממן את הוצאותיו השוטפות. האופנועים והפריטים האחרים שבאוספיו נמכרו. מייסד המוזיאון ביל קרוסבי מת במרץ 2020 בגיל 87.

קישורים חיצוניים
----------------

ויקישיתוף מדיה וקבצים בנושא **מוזיאון האופנוע של לונדון** בוויקישיתוף
* 

* אתר האינטרנט הרשמי של מוזיאון האופנוע של לונדון
* מוזיאון האופנוע של לונדון, ברשת החברתית פייסבוק

* מוזיאון האופנוע של לונדון, ברשת החברתית טוויטר
* ידיעה על סגירת המוזיאון ומכירת הפריטים באוספיו (באנגלית)

הערות שוליים
------------

1. ↑  מקור: עמוד הפייסבוק של המוזיאון.
המדינות הנורדיות, מימין לשמאל: פינלנד, שוודיה, נורווגיה, דנמרק ואיסלנד
**המדינות הנורדיות** הן אזור גאוגרפי ותרבותי בצפון אירופה, המורכב מחמש מדינות ושלוש טריטוריות תלויות, שבהן אוכלוסייה כוללת של כ-27 מיליון נפש (נכון ל-2015).

שפות האם איסלנדית, דנית, נורווגית, פארואזית ושוודית הן כולן שפות גרמאניות (שפות גרמאניות צפוניות) שמקורן בנורדית העתיקה. שפות האם שאינן שייכות למשפחת השפות הגרמאניות הן גרינלנדית (שפה אינואיטית), סאמי ופינית (שפות מענפים אורליים שונים). הדת העיקרית באזור היא נצרות לותרנית. מאפיינים משותפים אחרים הם אורח החיים, היסטוריה ומבנה חברתי. במישור המדיני, המדינות משתפות פעולה במסגרת המועצה הנורדית.

מדינות חברות
------------

המדינות הנורדיות הן גם המדינות החברות של המועצה הנורדית:

* דנמרקדנמרק דנמרק – שליש ממדינות סקנדינביה
* נורווגיהנורווגיה נורווגיה – שליש ממדינות סקנדינביה
* שוודיהשוודיה שוודיה – שליש ממדינות סקנדינביה
* פינלנדפינלנד פינלנד
* איסלנדאיסלנד איסלנד

כמו כן הפרובינציות האוטונומיות הבאות הן חברות נילוות של המועצה הנורדית:

* אולנדאולנד אולנד (של פינלנד)
* איי פארואיי פארו איי פארו (של דנמרק)
* גרינלנדגרינלנד גרינלנד (של דנמרק)

הנורדיות וסקנדינביה
-------------------

המונח "סקנדינביה" משמש לעיתים בטעות כמילה נרדפת למדינות הנורדיות. פוליטית ותרבותית סקנדינביה כוללת את שוודיה, נורווגיה ודנמרק בלבד. גאוגרפית וגאולוגית סקנדינביה כוללת את שוודיה ונורווגיה בלבד. המונח הנכון לשטח של סקנדינביה ופינלנד הוא פנוסקנדיה.

ראו גם
------

* פנוסקנדיה
* סקנדינביה
* המועצה הנורדית

קישורים חיצוניים
----------------

| מיזמי קרן ויקימדיה |
| --- |
| ויקיציטוט ציטוטים בוויקיציטוט: **המדינות הנורדיות** |
| ויקימסע מדריך למטייל בוויקימסע: **המדינות הנורדיות** |
| ויקישיתוף תמונות ומדיה בוויקישיתוף: **המדינות הנורדיות** |

* אתר האינטרנט הרשמי של המועצה הנורדית ומועצת השרים הנורדית (באנגלית, בדנית, בפינית, בשוודית, בנורווגית ובאיסלנדית)
* אתר האינטרנט הרשמי של השגרירויות הנורדיות בברלין (באנגלית ובגרמנית)

|  |  |
| --- | --- |
| בקרת זהויות עריכת הנתון בוויקינתונים | 
* NKC: ge400950
* VIAF: 316639516
* WorldCat (עם VIAF): 316639516

 |
פריסת כוח האום באבחזיה וגאורגיה
**כוח המשקיפים של האו"ם בגאורגיה** (באנגלית: **United Nations Observer Mission in Georgia**; בראשי תיבות: **UNOMIG**) נוסד ב-24 באוגוסט 1993 כתוצאה מהחלטה 858 של מועצת הביטחון, במטרה לפקח על הפסקת האש ולוודא את קיום הסכם הפסקת האש מ-27 ביולי 1993, בין הרפובליקה של גאורגיה לבין אבחזיה הבדלנית, עם 
תשומת לב מיוחדת למצב בעיר סוחומי, לחקור דיווחים על הפרות הפסקת האש, ולטפל במקרים של הפרה כזו עם הגופים המעורבים. דיווח למזכ"ל האו"ם ביישום המנדט שניתן להם. 

הכוח כולל 88 יועצים צבאיים החופשיים להתפרש בכל האזור. 

במאי 1994, חתמו שני הצדדים על הסכם הפרדת כוחות. החלטה 937 של מועצת הביטחון של האו"ם מה-27 ביולי 1994 מאפשרת להגדיל את כמות המשקיפים באזור, וזאת עקב הגדלת המנדט שניתן לכוח המשקיפים, והכוח הופך להיות כוח של שמירה על השלום. במהלך תפקידם, אף מסיגים המשקיפים, חיילים גאורגיים מעמק קודורי מחוץ לשטחי הבדלנים האבחזים. בינואר 1995 מנדט של הכוח הוארך בהתאם להחלטה 971 של מועצת הביטחון של האו"ם. בהמשך הוא קיבל הארכות תקופתיות נוספות.

ב-10 בדצמבר 1996 נוסד "הארגון לזכויות האדם של האו"ם באבחזיה" (OHCHR) בטביליסי, כדי להבטיח את קיום החלטת האו"ם מספר 1077 מה-22 באוקטובר של אותה שנה. 

בשנת 2001 הופלו מסוקים של המשקיפים באבחזיה, כאשר המבצעים לא נמצאו מעולם. בשנת 2002 התנגד כוח המשקיפים בתוקף לחידוש מסילת הברזל בין סוחומי שבאבחזיה לסוצ'י שברוסיה. 

ב-30 ביולי 2003, אושרה באו"ם, בהמלצת מזכ"ל האו"ם קופי ענאן, משלוח 20 שוטרים אזרחים, על מנת לחזק את יכולתה לדאוג למנדט שניתן להם. 

ב-30 בינואר 2004 קיבלה מועצת הביטחון של האו"ם את החלטה 1524, שהאריכה את המנדט של המשקיפים בחצי שנה.

עד לשנת 2006 בכפר צ'ובורחינג'י התקיימו מפגשים של נציגי הצדדים.

בשנת 2009 רוסיה ניצלה את זכות וטו שלה במועצת הביטחון תוך הצבעה נגד הארכת מנדט המשקיפים. בהתאם לכך, בסוף יוני 2009 כל המשקיפים עזבו את האזור.

קישורים חיצוניים
----------------

ויקישיתוף מדיה וקבצים בנושא **UNOMIG** בוויקישיתוף
* אתר האינטרנט הרשמי של UNOMIG
* אתר כוח המשימה
* החלטת מועצת הביטחון 858, (אנגלית)
* החלטת מועצת הביטחון 881, (אנגלית)

|  הסכסוך הגאורגי-אבחזי  |
| --- |
| מאורעות עיקריים | הטיהור האתני של גאורגים מאבחזיה • מלחמת אבחזיה • פלישת רוסיה לגאורגיה • מלחמת אבחזיה השנייה • הסכם מוסקבה (1994) • מהומות סוחומי (1989) |
| מוקדי סכסוך | אבחזיה עילית • מחוז גאלי • טקווארצ'לי |
| מעורבים בסכסוך | אבחזיה • גאורגיה • רוסיה • UNOMIG • יחסי רוסיה-גאורגיה • הממשל דה יורה של אבחזיה • כוח שמירת השלום באבחזיה |
| רקע | אבחזיה ססר • אבחזים • גאורגים • מגרלים • סוואנים • ממלכת אבחזיה • נסיכות אבחזיה • אבחזיה אסס"ר • מלחמת האזרחים הגאורגית |
| גאורגים בסכסוך | ז'יולי שרטאווה • סומבט סאקיאן • גורם גביסקיריה • ראול אשבה |
| אבחזים בסכסוך | סרגיי בגאפש • ולדיסלב ארדזינבה |
| ראו גם: היסטוריה של אבחזיה • היסטוריה של גאורגיה |

|  |  |
| --- | --- |
| בקרת זהויות עריכת הנתון בוויקינתונים | 
* LCCN: n96047329
* VIAF: 152609896
* WorldCat: lccn-n96047329

 |
**רנסוקה איסוגאי** (ביפנית: 磯谷 廉介 - "איסוגאי רנסוקה"; 3 בספטמבר 1886 - 6 ביוני 1967) היה גנרל בצבא היפני הקיסרי במהלך מלחמת העולם השנייה ובמהלך הכיבוש היפני של הונג קונג כיהן כמושל הונג קונג בין ה-20 בפברואר 1942 ועד ה-24 בדצמבר 1944.

קורות חיים
----------

איסוגאי נולד במחוז היאוגו, ולמד באקדמיה הצבאית הקיסרית, אותה סיים בשנת 1904. לאחר מכן למד במכללת הצבא היפני.

בין השנים 1928–1930 פיקד על גדוד חיל הרגלים השביעי. בין השנים 1931–1937 כיהן בתפקידי מטה בצבא יפן, ועם פרוץ מלחמת סין–יפן השנייה בשנת 1937 החל לפקד על הגדוד העשירי של חיל הרגלים בסין.

בשנת 1938 עבר למנצ'וקוו וכיהן כראש המטה צבא קוואנטונג. בעקבות כישלונו בקרב חלקין גול נקרא בשנת 1939 לשוב ליפן והוצא לגמלאות.

בעקבות פרוץ מלחמת העולם השנייה בזירת האוקיינוס השקט, בדצמבר 1941, נקרא איסוגאי בשנת 1942 לשוב לשירות צבאי, וב-20 בפברואר 1942 מונה לתפקיד מושל הונג קונג מטעם שלטונות הכיבוש היפני ובהמלצת ראש ממשלת יפן הידקי טוג'ו.

במהלך כהונתו כמושל הונג קונג הייתה המושבה הבריטית הכבושה נתונה לממשל צבאי. איסוגאי מיקם את מפקדתו במלון פנינסולה שבחצי האי קאולון. בתקופה זו היה מצבה הכלכלי של המושבה הכבושה בשפל, ורבים מתושביה סבלו מרעב. מתקפות אוויריות של חיל האוויר של ארצות הברית, אינפלציה שנגרמה בשל השימוש בין צבאי יפני ומחסור בדלק הביאו להפסקת התחבורה הציבורית במושבה ועצירת המסחר בה.

בשל מצבם של תושבי הונג קונג, היה איסוגאי שנוא על ידי תושביה. במטרה לשפר את המורל ייסד איסוגאי את מנהג מרוצי הסוסים מדי יום ראשון - מנהג הקיים עד ימינו. כמו כן, בתקופתו שופץ בית הממשלה של הונג קונג ונוספו לו אלמנטים אדריכליים יפנים.

איסוגאי פרש מתפקידו כמושל ב-24 בדצמבר 1944 ושב ליפן. בתום המלחמה נאסר, ונשפט בבית הדין הסיני הצבאי לפשעי מלחמה בנאנג'ינג. איסוגאי נידון למאסר עולם אולם שוחרר בשנת 1952 והורשה לשוב ליפן. הוא נפטר בשנת 1967.

קישורים חיצוניים
----------------

ויקישיתוף מדיה וקבצים בנושא **רנסוקה איסוגאי** בוויקישיתוף
* קורות חיים

הערות שוליים
------------

1. ↑  שם יפני - איסוגאי הוא שם המשפחה, אולם ביפנית נכתב שם המשפחה בראשית השם

|  |  |
| --- | --- |
| בקרת זהויות עריכת הנתון בוויקינתונים | 
* BnF: cb166441870 (data)
* ISNI: 0000 0000 5216 8631
* LCCN: no2001043071
* NDL: 00835137
* VIAF: 4578488
* WorldCat: lccn-no2001043071

 |
קולאק עגול קלוע
קולאק עגול מסורתי מקושט באגוזים ובשקדים טחונים
**קולאק** (ברומנית **Colac**) הוא מאפה רומני מסורתי, בדרך כלל כיכר לחם לבן קטן בעל צורה עגולה ועשוי מגלילי בצק קלועים יחד. הקולאק משמש בעיקר כמתנה בחגים ובהלוויות וגם תמורה לקבוצות המזמרות בקולינדות.

מקור המילה "קולאק" הוא במילה העברית חלה וגם המשמעות המקורית של קורבן נשמרת בכך שהקולאק ניתן במתנה. צורת הריבוי של "קולאק", "קולאצ'י" (ברומנית: Colaci), מקורה בהשפעה מהמילה היוונית ϰόλλαξ והמילה הסלבונית kolač, שבעצמה נגזרת מהמילה kolo, שמשמעותה היא גלגל ובהרחבה כל דבר עגול.

מנהגים וסוגי קולאקים
--------------------

קולאקים פשוטים וקובריגים מחלקים ככיבוד בהלוויות. קולאק גדול נותנים לכומר ולגבאי. הקולאק הגדול הוא בעל צורה עגולה ומוקף בשני גלילי בצק קלועים ובמרכז שתי לחמניות עגולות ושני צלבים מוצבים בצורה סימטרית. מקובל לחלק בלוויות 17 קולאקים, אחד עבור האל, השני עבור אימו, עשרה עבור המת וחמישה בצורת הספרה 8 מוצלבת.

בקולינדות מקבלים הזמרים הנודדים, לצד יתר המתנות, קולאקים ובסוף המופע מנהיג הזמרים מברך את המארחים על הקולאק עם נאום מסורתי.

קישורים חיצוניים
----------------

ויקישיתוף מדיה וקבצים בנושא **קולאק** בוויקישיתוף
* Colacul – darul sacru al colindătorilor (ברומנית)
* DEXOnline (ברומנית)
פטוניה
**פטוניה** (שם מדעי: *Petunia*) הוא סוג צמח עשבוני ממשפחת הסולניים. מוצאו באמריקה הדרומית ומיניו השונים שימשו לפיתוח עשרות רבות של זני מכלוא תרבותיים בגדלים וצבעים שונים. בזכות פריחתו השופעת וקלות גידולו נפוץ הצמח כצמח נוי בגינון ברחבי העולם.

תיאור הצמח
----------

הפטוניה היא עשב חד-שנתי או דו-שנתי, בעל עלים רחבים ודביקים. גבעוליו רכים ולרוב אינם מגיעים לגובה של יותר מ-20–30 ס"מ, אלא משתרעים על פני הקרקע ויוצרים מעין "כריות" או כיסוי שטח צפוף. הפריחה שופעת ונמשכת זמן רב, מתחילת האביב עד סוף הקיץ. הפרחים קטיפתיים, דמויי משפך, בגודל 3–8 ס"מ ובשלל צבעים, דוגמת לבן וקרם, גוני אדום, ורוד, כחול, סגול וארגמן. לפרחיהם של זנים מסוימים שני צבעים או יותר, בדוגמת פסים לאורך הפרח או בשוליו, כאלה שעורקיהם בצבע מנוגד לצבע הרקע, ודוגמאות גיוון נוספות.

מקור הצמח
---------

ההשערה הרווחת באקדמיה היא שזני הפטוניה הנפוצים בגינות הן תוצרת של הכלאה בין פטוניה אקסילריס - בעלת תפרחת לבנה ועמוסה, פרחיה גדולים ושטוחים, עם גביע ארוך וצר, והמפיצה ריח בשעות הלילה, לבין פטוניה אינטגריפוליה - בעלת פרחים סגולים קטנים, ונטיה להתפשטות גבעולית תת-קרקעית. פרחים מסוג פטוניה נשלחו לראשונה מאמריקה הדרומית לפריז בשנת 1823. הפטוניה איטנגריפוליה נתגלתה על ידי חוקר הארצות ג'יימס טווידי ונשלחה לגנים הבוטניים של גלאזגו בשנת 1831. קיים מגוון גדול של צבעים, גדלים, ריחות וצורות לפרח זה, הן בצמחים המתורבתים והן בתצורות הבר בארצות המקור.

שימוש גנני
----------

בגינון משמשים מיני הפטוניה כצמחים עונתיים לכיסוי שטחים בערוגות בשולי כבישים, רחובות וכיכרות עירוניות, בשל צמיחתם המהירה ופריחתם הצבעונית והממושכת. באירופה ובאמריקה הצפונית נהוג לשתול פטוניות גם בעציצים וסלים תלויים, יחד עם מיני צמחים פורחים נוספים. בסוף עונת הפריחה הצמחים מתייבשים ויש לעוקרם.

לפטוניה זרעים זעירים המייצרים ספיח רב, כך שניתן למצוא בגינות פרטים רבים שצמחו מזרעים, גם בעונות שבהן לא נשתלו שתילים חדשים.

שימוש בחקלאות אורגנית
---------------------

בחקלאות אורגנית, בייחוד בגידול של עגבניות וצמחים ממשפחת הסולניים כמו חציל וטבק, משתמשים בצמחי הפטוניה בגידול משולב, על מנת למשוך את נתר עלי הסלק המעביר העיקרי בעולם של וירוס צהבון האמיר, ולשמש כצמח מלכודת גם לרחפניים ולעש הטבק המעבירים גם הם את המחלה. וירוס זה גורם לעלי הצמח לכמוש ולהתגלגל כלפי מעלה ופירות הצמח בשלים מהר מדי בשמש ונרקבים בעודם קטנים.

גלריה
-----

* פרחי פטוניה במכון ויצמן למדעפרחי פטוניה במכון ויצמן למדע
* פטוניה לבנה עם עורקים ורודיםפטוניה לבנה עם עורקים ורודים
* פטוניות ורודותפטוניות ורודות
* תקריב על פטוניה ורודה-סגולהתקריב על פטוניה ורודה-סגולה
* עציץ פטוניהעציץ פטוניה
* פטוניה שחורה. הצמח הוא תוצר מלאכותי של השבחה, עד לקבלת גוון סגול-עמוק שנראה כשחורפטוניה שחורה. הצמח הוא תוצר מלאכותי של השבחה, עד לקבלת גוון סגול-עמוק שנראה כשחור

קישורים חיצוניים
----------------

ויקישיתוף מדיה וקבצים בנושא **פטוניה** בוויקישיתוף

|  |  |
| --- | --- |
| מזהים טקסונומיים עריכת הנתון בוויקינתונים | 
* ITIS
* NCBI
* GBIF
* IPNI
* Tropicos
 |

* פטוניה, דף שער בספרייה הלאומית
* פטוניה עונתית
* צחי אבנור, פטוניות, תמונות בפליקר

|  |  |
| --- | --- |
| בקרת זהויות עריכת הנתון בוויקינתונים | 
* NLI: 987007538716905171
* BnF: cb12363667v (data)
* LCCN: sh85100497

 |